
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 26.02.2007
                                                        Nr.24/66


RAPORT

asupra proiectului de Lege pentru aprobarea Ordonanţei de urgenţă a Guvernului nr.85/2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.85/2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora, transmis cu adresa nr.PL.X 987 din 27 decembrie 2006 şi înregistrat sub nr.24/1/04.01.2007. 

Ordonanţa are ca obiect de reglementare stabilirea modalităţii de evaluare a pagubelor produse vegetaţiei forestiere din păduri şi din afara acestora.  
La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei juridice, de disciplină şi imunităţi şi avizul favorabil al Comisiei pentru buget, finanţe şi bănci.

Proiectul de Lege pentru aprobarea Ordonanţei de urgenţă a Guvernului nr.85/2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 23 de deputaţi, din totalul de 24 membri ai comisiei.

Raportul Comisiei a fost adoptat  cu majoritate, înregistrându-se un vot împotrivă  în şedinţa din 21 februarie 2007.

Proiectul de Lege pentru aprobarea Ordonanţei de urgenţă a Guvernului nr.85/2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora a fost adoptat de Senat în şedinţa din  14 decembrie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de Lege pentru aprobarea Ordonanţei de urgenţă a Guvernului nr.85/2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii

LEGE

pentru  aprobarea Ordonanţei de urgenţă a Guvernului nr.85/2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora
	Nemodificat 

	

	2.
	
	ARTICOLUL UNIC. – Se aprobă Ordonanţa de urgenţă a Guvernului nr. 85 din 8 noiembrie 2006 privind stabilirea modalităţilor de evaluare a pagubelor produse vegetaţiei forestiere din păduri şi din afara acestora, publicată în Monitorul Oficial al României, Partea I, nr.926 din 15 noiembrie 2006, cu următoarele modificări şi completări:


	
	

	3.
	Titlul ordonanţei
ORDONANŢĂ DE URGENŢĂ
privind stabilirea modalităţilor de evaluare a pagubelor produse vegetaţiei forestiere din păduri şi din afara acestora
	Nemodificat
	Nemodificat
	 

	4.
	Art.1. – În înţelesul prezentei ordonanţe de urgenţă, paguba în vegetaţia forestieră din păduri sau în vegetaţia forestieră din afara pădurii, denumită în continuare pagubă, consta în modificarea aspectului, a integrităţii fizice şi/sau a caracteristicilor fiziologice ale arborelui/arborilor ori ale arboretului/plantaţiei/ regenerării naturale, după caz, rezultată prin tăierea, degradarea, distrugerea, scoaterea din rădăcini a arborilor, puieţilor sau lăstarilor, urmate ori nu de însuşirea acestora, în condiţii ilegale.
	1. Articolul 1 va avea următorul cuprins:

„Art.1. – În înţelesul prezentei ordonanţe de urgenţă, următorii termeni se definesc astfel:

a) pagubă în vegetaţia forestieră din păduri sau în vegetaţia forestieră din afara pădurii, denumită în continuare pagubă, constă în modificarea aspectului, a integrităţii fizice şi/sau a caracteristicilor fiziologice ale arborelui/arborilor ori ale arboretului/plantaţiei/ regenerării naturale, după caz, rezultată prin tăierea , degradarea, distrugerea, scoaterea din rădăcini a arborilor, puieţilor sau lăstarilor, tăierea crăcilor arborilor în picioare, urmate ori nu de însuşirea acestora, în condiţiile ilegale;

b) lăstari/puieţi – arbori, cu diametrul la colet sub 2 cm;

c) pomi de crăciun – arbori din speciile brad, molid sau alte răşinoase cu diametrul la colet cuprins între 2,1 şi 12 cm.”
	1. Nemodificat
	

	5.
	Art.2. – (1) Evaluarea pagubelor se realizează în mod unitar, indiferent de:
a) natura proprietăţii;

b) proprietar;

c) modul în care acestea au fost produse.

(2) Evaluarea pagubelor se diferenţiază în funcţie de producerea lor prin afectarea:

a) arborilor;

b) puieţilor sau lăstarilor;

c)  pomilor de Crăciun.

(3) Valoarea despăgubirilor pentru pagubele prevăzute în prezenta ordonanţă de urgenţă se stabileşte prin înmulţirea factorului „k” specific, prevăzut în anexele nr.1 – 3, cu valoarea medie a unui metru cub de masă lemnoasă pe picior, stabilită în conformitate cu prevederile art.25 alin.(4) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, republicată, cu modificările şi completările ulterioare.
(4) În cazul producerii de pagube în vegetaţia forestieră din păduri sau în vegetaţia forestieră din afara pădurilor, altele decât cele prevăzute la alin.(2) lit.a)-c), după caz, acestea se evaluează prin expertiză extrajudiciară sau judiciară, după caz.
	________________
	Nemodificat
	

	6.
	Art.3. – (1) Valoarea unitară a pagubei pentru cazul prevăzut la art.2 alin.(2) lit.a) se determină conform prevederilor art.2 alin.(3), folosindu-se valoarea factorului „k” prevăzută în anexa nr.1.
(2) Valoarea factorului „k” se foloseşte corespunzător categoriei de diametre în care se încadrează diametrul determinat pentru arborele afectat/prejudiciat/tăiat şi pentru specia sau grupa de specii a acestuia.

(3) Pe terenurile orizontale, diametrul arborelui afectat/prejudiciat/tăiat se determină în plan orizontal, la o înălţime faţă de nivelul solului nu mai mare de 30 cm.

(4) Pe terenurile înclinate, diametrul arborelui afectat/prejudiciat/tăiat se determină în conformitate cu prevederile alin.(3), în partea din amonte.

(5) În cazul arborilor tăiaţi, care nu se mai găsesc lângă cioată, diametrul acestora se determină prin măsurarea efectivă a cioatei, dacă aceasta nu depăşeşte înălţimea de 30 de cm, sau prin măsurarea diametrului acesteia la înălţimea de 30 de cm faţă de nivelul solului, în conformitate cu prevederile alin.(3) sau (4), după caz.
(6) În cazul în care forma secţiunii arborelui sau a cioatei nu este circulară, diametrul se determină conform prevederilor alin.(3), (4) şi (5), ca medie a două diametre determinate pentru cercul înscris în conturul secţiunii cioatei sau arborelui, după caz, tangent interior în cel puţin 3 puncte.
	2. La articolul 3, alineatul (6) va avea următorul cuprins:

(6) În cazul în care forma secţiunii arborelui sau a cioatei nu este circulară, diametrul se determină conform prevederilor alin.(3) – (5), ca medie a două diametre perpendiculare, determinate pentru cercul circumscris conturului secţiunii cioatei, tangent la contur în punctele de măsurare diametral opuse.
	2. Nemodificat
	

	7.
	
	3. La articolul 3, după alineatul (6) se introduc patru alineate noi, alin.(7)-(10), cu următorul cuprins:

„(7) În cazul arborilor scoşi din rădăcini, fără a fi sustraşi, diametrul arborelui se măsoară la 30 de cm de la colet.

(8) În cazul arborilor scoşi din rădăcini şi sustraşi, diametrul arborelui se stabileşte prin calculul mediei aritmetice a diametrelor a cel puţin trei arbori din imediata apropiere a gropii, diametre măsurate la 30 de cm de la sol.

(9) În cazul tăierii de crengi din arbori în picioare se ia în considerare cel mai mic diametru.

(10) În cazul secuirii arborilor, respectiv în cazul cioplirii circumferinţei trunchiului pentru a provoca uscarea acestora, calculul valorii pagubei şi măsurarea diametrului se fac potrivit prevederilor alin.(1)-(4).”
	3. Nemodificat
	

	8.
	Art.4. – (1) Valoarea unitară a pagubei pentru cazul prevăzut la art.2 alin.(2) lit.b) se determină conform prevederilor art.2 alin.(3), folosindu-se valoarea factorului „k” prevăzută în anexa nr.2, corespunzătoare speciei.

(2) Valoarea unitară a pagubei prevăzută la alin.(1) se stabileşte luându-se în calcul un puiet/lăstar/m3. 
	__________________
	Nemodificat
	

	9.
	Art.5. – (1) Valoarea unitară a pagubei pentru cazul prevăzut la art.2 alin.(2) lit.c) se determină conform prevederilor art.2 alin.(3), folosindu-se valoarea factorului „k” prevăzută în anexa nr.3.

(2) Constituie pagubă, dacă aceasta se produce prin afectarea pomilor de Crăciun potrivit prevederilor art.1, astfel:

a) pe tot cursul anului, în culturile speciale care au destinaţia pomi de Crăciun;

b) în perioada 1 noiembrie – 31 decembrie, în arborete în compoziţia cărora se găsesc specii de răşinoase. 
	_________________
	Nemodificat
	

	10.
	Art. 6. – (1) Personalul cu atribuţii de pază a pădurilor răspunde patrimonial, în conformitate cu prevederile cap.III al titlului XI din Legea nr.53/2003 – Codul muncii, cu modificările şi completările ulterioare, pentru pagubele produse pe suprafeţele de pădure pe care le are în pază, constatate şi evaluate în condiţiile prezentei ordonanţe de urgenţă.

(2) Răspunderea persoanelor cu atribuţii de pază a pădurilor care fac dovada că şi-au îndeplinit cu diligenţă şi cu bună-credinţă obligaţiile de serviciu şi au luat măsurile necesare pentru evitarea producerii pagubelor poate fi limitată în următoarele situaţii:

a) din aceeaşi pădure se constată că se distrug/însuşesc ilegal, în mod constant, arbori, puieţi, lăstari sau pomi de Crăciun, după caz;

b) trupurile de pădure care fac obiectul pazei de către aceeaşi persoană sunt dispersate;

c) pădurile au accesibilitate ridicată.

(3) Dispoziţiile alin.(2) se aplică de persoana juridică angajatoare a persoanei cu atribuţii de pază a pădurilor, cu respectarea metodologiei privind limitarea răspunderii patrimoniale a personalului de pază a pădurilor, elaborată cu consultarea reprezentanţilor proprietarilor de păduri, ai administratorilor de păduri, indiferent de forma de proprietate a acesteia, şi aprobată prin ordin al conducătorului autorităţii publice centrale care răspunde de silvicultură.

(4) Sumele reprezentând contravaloarea pagubelor stabilite în condiţiile alin.(2) şi (3) nu pot fi mai mici decât valoarea pagubei efective calculată prin aplicarea preţului mediu al masei lemnoase pe picior stabilit, în conformitate cu prevederile legii, prin ordin al conducătorului autorităţii publice centrale care răspunde de silvicultură. 
	4. La articolul 6, alineatul (3) va avea următorul cuprins:

_____________

_______________

_______________

_______________
_______________
„(3) Dispoziţiile alin.(2) se aplică de persoana juridică angajatoare a persoanei cu atribuţii de pază a pădurilor sau de către şeful ocolului silvic în cazul în care paza se asigură prin ocoale silvice, cu respectarea metodologiei privind limitarea răspunderii patrimoniale a personalului de pază a pădurilor, elaborate cu consultarea reprezentanţilor proprietarilor de păduri, ai administratorilor de păduri, indiferent de forma de proprietate a acesteia. Metodologia se aprobă prin ordin al conducătorului autorităţii publice centrale care răspunde de silvicultură.
	4. La articolul 6, partea introductivă a alineatului (2) şi alineatul (3) vor avea următorul cuprins:
Alin.(1) Nemodificat
„(2) Răspunderea persoanelor cu atribuţii de pază a pădurilor care fac dovada că şi-au îndeplinit cu responsabilitate şi cu bună-credinţă obligaţiile de serviciu şi au luat măsurile necesare pentru evitarea producerii pagubelor poate fi limitată în următoarele situaţii:”
Lit.a) Nemodificată

Lit.b) Nemodificată

Lit.c) Nemodificată

Alin.(3) Nemodificat

Alin.(4) Nemodificat

Deputat: Daniel Ionescu - PSD
	Pentru corectitudinea redactării

	11.
	Art.7. – (1) Constatarea şi evaluarea pagubelor care angajează răspunderea patrimonială în conformitate cu prevederile art.6 alin.(1) se fac de către:

a) personalul din cadrul structurilor care asigură administrarea/serviciile silvice/ paza pentru pădurea sau vegetaţia forestieră din afara pădurilor, după caz, care are competenţe în acest sens acordate prin regulamentul de organizare şi funcţionare propriu;

b) personalul cu atribuţii de control care reprezintă autoritatea statului în domeniul controlului regimului silvic.

(2) Constatarea şi evaluarea pagubelor produse prin săvârşirea de infracţiuni sau de contravenţii se fac de personalul silvic împuternicit în condiţiile legii să constate faptele prin care s-au săvârşit infracţiuni sau contravenţii silvice. 
	_______________
	Nemodificat
	

	12.
	Art.8. – (1) Contravaloarea pagubelor evaluate în condiţiile art.7 se încasează după cum urmează:

a) de către persoana juridică care realizează paza pădurii, dacă paza nu este asigurată printr-un ocol silvic;

b) de către ocolul silvic care asigură administrarea sau serviciile silvice, dacă acesta asigură şi paza pădurii.

(2) Sumele încasate cu titlu de despăgubiri în conformitate cu prevederile alin.(1) au următoarele destinaţii:

a) se fac integral venit la fondul de conservare şi regenerare a pădurilor, constituit în conformitate cu prevederile art.63 din Legea nr.26/1996 – Codul silvic, cu modificările şi completările ulterioare, şi ale art.81 din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, republicată, cu modificările şi completările ulterioare, în cazul despăgubirilor pentru pagubele produse pădurilor proprietate publică a statului sau a unităţilor administrativ-teritoriale, după caz;

b) se fac venit în cuantum de 50% la fondul de conservare şi regenerare a pădurilor, constituit în conformitate cu prevederile art.81 din Ordonanţa Guvernului nr.96/1998, republicată, cu modificările şi completările ulterioare, pentru pădurile proprietate privată; restul de 50% se acordă proprietarului pădurii în care s-a produs paguba, dacă acesta are asigurate serviciile silvice/administrarea pădurii în condiţiile legii.

(3) Obligaţia distribuirii sumelor încasate ca despăgubiri în conformitate cu prevederile alin.(2) revine persoanelor prevăzute la alin.(1).

(4) În situaţia în care se constată, de către personalul silvic cu atribuţii de control din cadrul autorităţii publice centrale care răspunde de silvicultură, pagube în păduri sau în vegetaţia forestieră pentru care nu este asigurată/nu sunt asigurate administrarea/serviciile silvice în condiţiile legii, sumele care se determină ca despăgubiri se fac venit la fondul de ameliorare a fondului funciar, constituit în conformitate cu prevederile Legii fondului funciar nr.18/1991, republicată, cu modificările şi completările ulterioare, şi se virează ocolului silvic cu care proprietarul încheie ulterior contract de administrare/servicii silvice.

(5) Contravaloarea pagubelor constatate potrivit alin.(4) se determină în condiţiile art.3, 4 sau 5, după caz, şi se suportă în cuantum de 50% de către proprietarii pădurilor private care nu asigură administrarea pădurii/serviciile silvice şi în cuantum de 100% de către unităţile administrativ-teritoriale care nu asigură administrarea pădurii/serviciile silvice.

(6) În situaţia prevăzută la alin.(5), proprietarul nu este exonerat de îndeplinirea obligaţiilor prevăzute de lege referitoare la asigurarea administrării/serviciilor silvice printr-un ocol silvic.

(7) Proprietarii pădurilor nemulţumiţi de cuantumul despăgubirilor acordate în condiţiile prezentei ordonanţe de urgenţă se pot adresa instanţelor judecătoreşti competente, potrivit legii.
	________________
	Nemodificat
	

	13.
	Art. 9. -  (1) În cazul recuperării, în condiţiile legii, de materiale lemnoase obţinute prin producerea de pagube, răspunderea patrimonială este limitată la diferenţa dintre valoarea pagubelor stabilită în conformitate cu prevederile prezentei ordonanţe de urgenţă şi valoarea încasată prin comercializarea materialelor lemnoase recuperate. 

(2) Sumele care se încasează în condiţiile alin. (1) au fiecare dintre ele destinaţiile prevăzute la art. 8 alin. (2). 

(3) Dacă valoarea încasată prin comercializarea masei lemnoase recuperate este egală sau mai mare decât contravaloarea pagubelor evaluate în condiţiile prezentei ordonanţe de urgenţă, aceasta are destinaţiile prevăzute la art. 8 alin. (2).
	________________
	Nemodificat
	

	14.
	Art.10. -  (1) Nerespectarea obligaţiei prevăzute la art. 8 alin. (2) constituie contravenţie şi se sancţionează cu amendă de la 5.000 lei la 10.000 lei şi obligarea contravenientului de a distribui sumele încasate ca despăgubiri, în conformitate cu prevederile art. 8 alin. (2) lit. a) şi b).

(2) Constatarea contravenţiei şi aplicarea sancţiunilor prevăzute la alin. (1) se fac de către personalul silvic cu atribuţii de control din cadrul autorităţii publice centrale care răspunde de silvicultură şi din cadrul unităţilor din subordinea acesteia. 

(3) Contravenţiei prevăzute la alin. (1) îi sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 
	_______________
	Nemodificat
	

	15.
	Art.11. -  Anexele nr. 1 - 3*) fac parte integrantă din prezenta ordonanţă de urgenţă.
	Anexa nr.1 va avea următorul cuprins: - anexată.
	5. Nemodificat
	

	16.
	Art.12. -  La data intrării în vigoare a prezentei ordonanţe de urgenţă se abrogă Legea nr. 81/1993 privind determinarea despăgubirilor în cazul unor pagube produse fondului forestier, vegetaţiei forestiere din afara fondului forestier situate pe terenurile proprietate publică şi privată şi economiei vânatului, publicată în Monitorul Oficial al României, Partea I, nr. 275 din 29 noiembrie 1993, cu modificările ulterioare.
	_________________
	Nemodificat
	


Comisia a propus aprobarea proiectului cu 22 voturi pentru, 1 vot împotrivă şi 0 abţineri.
      PREŞEDINTE,



                 


                SECRETAR,
                                Dr. Atilla KELEMEN

 


                                          Vasile MOCANU 
Întocmit: Consilier dr.Anton PĂŞTINARU
                 Expert Gabriela CIUREA

Anexa nr.1

Volumele unitare şi valoarea factorului „k”*) pentru prejudiciile înregistrate la arbori, 

pe specii sau grupe de specii

	Nr.

crt.
	Categoria de diametre (cm)
	Răşinoase
	Cvercinee, paltin, frasin, cireş, sorb
	Alte foioase

	
	
	Volum unitar (cm/buc)
	Valoarea factorului „k”
	Volum unitar (cm/buc)
	Valoarea factorului „k”
	Volum unitar (cm/buc)
	Valoarea factorului „k”

	0
	1
	2
	3
	4
	5
	6
	7
	8
	9
	10

	1. 
	2,1-4,0
	0,002
	0,035
	0,018
	0,003
	0,070
	0,036
	0,001
	0,035
	0,018

	2. 
	4,1-8,0
	0,009
	0,070
	0,036
	0,010
	0,105
	0,054
	0,003
	0,035
	0,018

	3. 
	8,1-12,0
	0,040
	0,105
	0,054
	0,028
	0,175
	0,090
	0,049
	0,035
	0,018

	4. 
	12,1-16,0
	0,086
	0,140
	0,072
	0,072
	0,227
	0,117
	0,078
	0,105
	0,054

	5. 
	16,1-20,0
	0,156
	0,210
	0,108
	0,150
	0,297
	0,153
	0,124
	0,140
	0,072

	6. 
	20,1-24,0
	0,245
	0,227
	0,117
	0,266
	0,402
	0,207
	0,217
	0,175
	0,090

	7. 
	24,1-28,0
	0,366
	0,402
	0,207
	0,411
	0,735
	0,378
	0,332
	0,280
	0,144

	8. 
	28,1-32,0
	0,521
	0,682
	0,351
	0,617
	1,015
	0,522
	0,508
	0,525
	0,270

	9. 
	32,1-36,0
	0,713
	1,015
	0,522
	0,866
	2,082
	1,071
	0,720
	0,892
	0,459

	10. 
	36,1-40,0
	0,900
	1,435
	0,738
	1,144
	3,237
	1,665
	0,976
	1,400
	0,720

	11. 
	40,1-44,0
	1,123
	1,837
	0,945
	1,450
	4,322
	2,223
	1,271
	1,872
	0,963

	12. 
	44,1-48,0
	1,364
	2,362
	1,215
	1,782
	5,600
	2,880
	1,602
	2,397
	1,233

	13. 
	48,1-52,0
	1,629
	3,220
	1,656
	2,168
	7,507
	3,861
	1,994
	3,220
	1,656

	14. 
	52,1-56,0
	1,889
	3,920
	2,016
	2,549
	9,380
	4,824
	2,411
	4,340
	2,232

	15. 
	56,1-60,0
	2,162
	4,655
	2,394
	2,981
	11,935
	6,138
	2,892
	5,775
	2,970

	16. 
	60,1-64,0
	2,464
	5,740
	2,952
	3,428
	15,260
	7,848
	3,390
	7,630
	3,924

	17. 
	64,1-68,0
	2,749
	6,545
	3,366
	3,883
	17,745
	9,126
	3,960
	9,362
	4,815

	18. 
	68,1-72,0
	2,989
	7,227
	3,717
	4,362
	20,475
	10,530
	4,552
	11,200
	5,760

	19. 
	72,1-76,0
	3,164
	8,190
	4,212
	4,851
	24,517
	12,609
	5,161
	13,702
	7,047

	20. 
	76,1-80,0
	3,409
	8,872
	4,563
	5,379
	27,877
	14,337
	5,763
	15,592
	8,019

	21. 
	>80,0
	3,583
	9,450
	4,860
	5,934
	30,975
	15,930
	6,419
	17,587
	9,045


*)Valorile din coloanele 3, 6 şi 9 se aplică pentru calculul prejudiciului când nu se acordă limitarea răspunderii.

Valorile din coloanele 4, 7 şi 10 sunt cele până la care poate scădea valoarea factorului „k”, prin aplicarea limitării răspunderii care se stabileşte prin ordinul conducătorului autorităţii publice centrale care răspunde de silvicultură. 

Anexa nr.2 

Valorarea factorului „k”* pentru prejudiciile înregistrate la puieţi sau lăstari, pe specii sau grupe de specii

	Nr.

crt.
	Prejudiciu înregistrat la: 
	Valoarea factorului „k”* pentru  specia sau grupe de specii


	
	
	Răşinoase
	Cvercinee, paltin, frasin, cireş, sorb
	Alte foioase

	0
	1
	2
	3
	4
	5
	6
	7

	1. 
	Puieţi
	0.017
	0.009
	0.017
	0.009
	0.017
	0.009

	2. 
	Lăstari 
	0.008
	0.004
	0.017
	0.009
	0.017
	0.009


*Valorile din coloanele 2, 4 şi 6 se aplică pentru calculul prejudiciului când nu se acordă limitarea răspunderii.

Valorile din coloanele 3, 5 şi 7 sunt cele până la care poate scădea valoarea factorului „k” prin aplicarea limitării răspunderii care se stabileşte prin ordinul conducătorului autorităţii publice centrale care răspunde de silvicultură. 

Anexa nr.3 

Valorarea factorului „k”* pentru prejudiciile înregistrate la pomi de Crăciun, 

pe specii sau grupe de specii

	Nr.

crt.
	Prejudiciu înregistrat la: 
	Valoarea factorului „k”* pentru  specia sau grupe de specii


	
	
	Răşinoase
	Cvercinee, paltin, frasin, cireş, sorb
	Alte foioase

	0
	1
	2
	3
	4
	5
	6
	7

	1.
	Pomi de Crăciun 
	6.125
	3.150
	5.600
	2.880
	5.750
	2.700


*Valorile din coloanele 2, 4 şi 6 se aplică pentru calculul prejudiciului când nu se acordă limitarea răspunderii.

Valorile din coloanele 3, 5 şi 7 sunt cele până la care poate scădea valoarea factorului „k” prin aplicarea limitării răspunderii care se stabileşte prin ordinul conducătorului autorităţii publice centrale care răspunde de silvicultură. 

